CELEX: 32018D0518(01)
Language: da
Date: 2018-05-17 00:00:00
Title: Kommissionens gennemførelsesafgørelse af 17. maj 2018 om finansiering af arbejdsprogrammet for 2018 vedrørende uddannelse inden for foder- og fødevaresikkerhed, dyresundhed, dyrevelfærd og plantesundhed inden for rammerne af programmet »Bedre uddannelse — større fødevaresikkerhed«

18.5.2018   
            
            
               DA
            
            
               Den Europæiske Unions Tidende
            
            
               C 171/2
            
         KOMMISSIONENS GENNEMFØRELSESAFGØRELSE
   af 17. maj 2018
   om finansiering af arbejdsprogrammet for 2018 vedrørende uddannelse inden for foder- og fødevaresikkerhed, dyresundhed, dyrevelfærd og plantesundhed inden for rammerne af programmet »Bedre uddannelse — større fødevaresikkerhed«
   (2018/C 171/02)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU, Euratom) nr. 966/2012 af 25. oktober 2012 om de finansielle regler vedrørende Unionens almindelige budget og om ophævelse af Rådets forordning (EF, Euratom) nr. 1605/2002 (1), særlig artikel 84,
   under henvisning til Europa-Parlamentets og Rådets forordning (EU) nr. 652/2014 af 15. maj 2014 om bestemmelser vedrørende forvaltning af udgifter i tilknytning til fødevarekæden, dyresundhed og dyrevelfærd samt til plantesundhed og planteformeringsmateriale, om ændring af Rådets direktiv 98/56/EF, 2000/29/EF og 2008/90/EF, Europa-Parlamentets og Rådets forordning (EF) nr. 178/2002, (EF) nr. 882/2004 og (EF) nr. 396/2005 og Europa-Parlamentets og Rådets direktiv 2009/128/EF og Europa-Parlamentets og Rådets forordning (EF) nr. 1107/2009 og om ophævelse af Rådets afgørelse 66/399/EØF, afgørelse 76/894/EØF og beslutning 2009/470/EF (2), særlig artikel 36, stk. 1, og
   ud fra følgende betragtninger:
   
               (1)
            
            
               Ved Europa-Parlamentets og Rådets forordning (EF) nr. 882/2004 (3) er der fastsat generelle regler for offentlig kontrol med, om bestemmelserne overholdes korrekt, navnlig med henblik på at forebygge eller fjerne risici for mennesker og dyr eller nedbringe dem til et acceptabelt niveau og at yde garanti for fair praksis i forbindelse med handel med foderstoffer og fødevarer og beskyttelse af forbrugernes interesser. I henhold til forordningens artikel 51 kan Kommissionen arrangere kurser for det personale fra medlemsstaternes kompetente myndigheder, der har ansvaret for offentlig kontrol som omhandlet i forordningen; deltagere fra tredjelande, især udviklingslande, kan deltage i kurserne. Kurserne kan omfatte undervisning i Den Europæiske Unions foderstof- og fødevarelovgivning samt i dyresundheds- og dyrevelfærdsbestemmelser.
            
         
               (2)
            
            
               Artikel 2, stk. 1, litra i), i Rådets direktiv 2000/29/EF (4) danner retsgrundlag for tilrettelæggelse af kurser i plantesundhed.
            
         
               (3)
            
            
               Programmet »Bedre uddannelse — større fødevaresikkerhed« blev etableret af Kommissionen i 2006 for at opfylde målsætningerne i forordning (EF) nr. 882/2004. I Kommissionens meddelelse »Bedre uddannelse — større fødevaresikkerhed« (5) af 20. september 2006 undersøges mulighederne for den fremtidige tilrettelæggelse af uddannelsesaktiviteter.
            
         
               (4)
            
            
               Ved forordning (EU) nr. 652/2014 er der fastsat bestemmelser om forvaltning af udgifter fra Den Europæiske Unions almindelige budget inden for fødevare- og fodersikkerhed og dyresundhed og -velfærd samt bestemmelser om plantesundhed. I henhold til artikel 31 kan Unionen finansiere undervisning af det personale fra de kompetente myndigheder, der har ansvaret for offentlig kontrol, jf. artikel 51 i forordning (EF) nr. 882/2004, med henblik på at udvikle en harmoniseret metode til offentlig kontrol og andre officielle aktiviteter for at sikre et højt sundhedsbeskyttelsesniveau for mennesker, dyr og planter.
            
         
               (5)
            
            
               For at sikre gennemførelsen af programmet »Bedre uddannelse — større fødevaresikkerhed« i medlemsstaterne er det nødvendigt at vedtage en finansieringsafgørelse og arbejdsprogrammet for 2018 vedrørende uddannelse inden for foder- og fødevaresikkerhed, dyresundhed, dyrevelfærd og plantesundhed. Ved artikel 94 i Kommissionens delegerede forordning (EU) nr. 1268/2012 (6) er der fastsat nærmere regler om finansieringsafgørelser.
            
         
               (6)
            
            
               Ved Kommissionens gennemførelsesafgørelse 2013/770/EU (7) oprettes »Forvaltningsorganet for Forbrugere, Sundhed, Landbrug og Fødevarer« (i det følgende benævnt »forvaltningsorganet«). Ved denne afgørelse overdrages visse forvaltnings- og programgennemførelsesopgaver i forbindelse med de uddannelsesforanstaltninger vedrørende fødevaresikkerhed, der gennemføres i henhold til forordning (EF) nr. 882/2004 og direktiv 2000/29/EF, til forvaltningsorganet.
            
         
               (7)
            
            
               Det er nødvendigt at muliggøre betaling af skyldig rente som følge af for sen betaling, jf. artikel 92 i forordning (EU, Euratom) nr. 966/2012 og artikel 111, stk. 4, i delegeret forordning (EU) nr. 1268/2012.
            
         
               (8)
            
            
               For at sikre fleksibilitet i gennemførelsen af dette arbejdsprogram bør »væsentlig ændring« defineres i overensstemmelse med artikel 94, stk. 4, i delegeret forordning (EU) nr. 1268/2012.
            
         
               (9)
            
            
               Foranstaltningerne i denne afgørelse er i overensstemmelse med udtalelse fra Den Stående Komité for Planter, Dyr, Fødevarer og Foder —
            
         BESTEMT FØLGENDE:
   Artikel 1
   Arbejdsprogrammet
   Det årlige arbejdsprogram for gennemførelse i 2018 af programmet »Bedre uddannelse — større fødevaresikkerhed«, jf. bilaget, vedtages.
   Det årlige arbejdsprogram udgør en finansieringsafgørelse som omhandlet i artikel 84 i forordning (EU, Euratom) nr. 966/2012.
   Artikel 2
   EU-tilskud
   1.   Det maksimale tilskud til gennemførelse af arbejdsprogrammet for 2018 fastsættes til 17 500 000 EUR og finansieres over de bevillinger, der er opført under budgetpost 17 04 03 i Den Europæiske Unions almindelige budget for 2018.
   2.   Bevillingerne i stk. 1 kan også dække skyldig rente som følge af for sen betaling.
   Artikel 3
   Fleksibilitetsbestemmelse
   Kumulerede ændringer af de beløb, der er tildelt specifikke foranstaltninger, som ikke overstiger 20 % af det i artikel 2, stk. 1, anførte maksimale tilskud, betragtes ikke som væsentlige, jf. artikel 94, stk. 4, i delegeret forordning (EU) nr. 1268/2012, forudsat at ændringerne ikke i betydelig grad påvirker arbejdsprogrammets karakter og målsætninger. Stigningen i det maksimale tilskud, der er fastsat i artikel 2, stk. 1, i denne afgørelse, må ikke overstige 20 %.
   Ved gennemførelsen af denne afgørelse kan den ansvarlige anvisningsberettigede foretage de i stk. 1 omhandlede ændringer. Ændringerne foretages i overensstemmelse med principperne om forsvarlig finansiel forvaltning og proportionalitet.
   
      Udfærdiget i Bruxelles, den 17. maj 2018.
      
         
            På Kommissionens vegne
         
         Vytenis ANDRIUKAITIS
         
            Medlem af Kommissionen
         
      
   
   
      (1)  EUT L 298 af 26.10.2012, s. 1.
   
      (2)  EUT L 189 af 27.6.2014, s. 1.
   
      (3)  Europa-Parlamentets og Rådets forordning (EF) nr. 882/2004 af 29. april 2004 om offentlig kontrol med henblik på verifikation af, at foderstof- og fødevarelovgivningen samt dyresundheds- og dyrevelfærdsbestemmelserne overholdes (EUT L 165 af 30.4.2004, s. 1).
   
      (4)  Rådets direktiv 2000/29/EF af 8. maj 2000 om foranstaltninger mod indslæbning i Fællesskabet af skadegørere på planter eller planteprodukter og mod deres spredning inden for Fællesskabet (EFT L 169 af 10.7.2000, s. 1).
   
      (5)  Meddelelse fra Kommissionen til Rådet og Europa-Parlamentet. »Bedre uddannelse — større fødevaresikkerhed«, KOM(2006) 519 endelig af 20.9.2006.
   
      (6)  Kommissionens delegerede forordning (EU) nr. 1268/2012 af 29. oktober 2012 om gennemførelsesbestemmelser til Europa-Parlamentets og Rådets forordning (EU, Euratom) nr. 966/2012 om de finansielle regler vedrørende Unionens almindelige budget (EUT L 362 af 31.12.2012, s. 1).
   
      (7)  Kommissionens gennemførelsesafgørelse 2013/770/EU af 17. december 2013 om oprettelse af Forvaltningsorganet for Forbrugere, Sundhed og Fødevarer og om ophævelse af afgørelse 2004/858/EF (EUT L 341 af 18.12.2013, s. 69).
   
      BILAG
      1.   Indledning
      
      På grundlag af målsætningerne i forordning (EF) nr. 882/2004 og direktiv 2000/29/EF indeholder dette arbejdsprogram de foranstaltninger, der skal finansieres, og budgetfordelingen for 2018 som anført nedenfor:
      
                  
                              1.1.
                           
                           
                              Indkøb (gennemført ved direkte forvaltning): Eksterne kontrakter vedrørende gennemførelsen af uddannelsesprogrammet og andre læringsværktøjer
                           
                        
               
                  17 500 000  EUR
               
            
                  I ALT
               
               
                  17 500 000  EUR
               
            2.   Udbud
      
      Den samlede budgetbevilling afsat til indkøbsaftaler i 2018 beløber sig til 17 500 000 EUR.
      
         RETSGRUNDLAG
      
      
                  Artikel 51 i forordning (EF) nr. 882/2004
                  Artikel 2, stk. 1, litra i), i direktiv 2000/29/EF
                  Artikel 31 og artikel 36, stk. 1, i forordning (EU) nr. 652/2014
               
            
         BUDGETPOST
      
      
                  Budgetpost: 17 04 03
               
            
         VEJLEDENDE ANTAL OG TYPE PLANLAGTE AFTALER
      
      
                  Der vil blive indgået en eller flere direkte tjenesteydelseskontrakter eller rammetjenesteydelseskontrakter for hvert enkelt af de nedennævnte tekniske emner. Man regner med at indgå omkring 18 direkte eller specifikke tjenesteydelseskontrakter. Eksterne kontrahenter deltager fortrinsvis i de organisatoriske og logistiske aspekter af uddannelsesaktiviteterne.
               
            
         INDHOLDET AF DE PLANLAGTE AFTALER (HVIS MULIGT)
      
      I 2018 vedrører uddannelsestiltagene følgende emner:
      
                  Aktiviteter
               
               
                  Beløb i EUR
               
            
                  Plantesundhedskontrol
               
               
                  1 280 000 
               
            
                  Plantesundhedsundersøgelser
               
               
                  630 000 
               
            
                  Kontrol med pesticidudbringningsudstyr
               
               
                  350 000 
               
            
                  Kontrol med plastgenvindingsprocesser
               
               
                  275 000 
               
            
                  Kontrol for forurenende stoffer
               
               
                  765 000 
               
            
                  Foderlovgivning, herunder foderstofhygiejne
               
               
                  865 000 
               
            
                  Økologisk landbrug
               
               
                  995 000 
               
            
                  Beskyttede fødevarenavne
               
               
                  970 000 
               
            
                  Kontrol ved grænsekontrolsteder
               
               
                  865 000 
               
            
                  Traces (sundheds-, og plantesundheds- og kvalitetsmæssige aspekter)
               
               
                  1 170 000 
               
            
                  Kontrol med flytning af hunde og katte
               
               
                  575 000 
               
            
                  Fødevarehygiejne i primærproduktionen
               
               
                  1 025 000 
               
            
                  Risikovurdering
               
               
                  1 025 000 
               
            
                  Støtte til håndhævelse inden for sundheds- og plantesundhedsområdet
               
               
                  1 710 000 
               
            
                  EU's tilgang til nye fødevarer
               
               
                  980 000 
               
            
                  Fødevaretestning
               
               
                  2 090 000 
               
            
                  Den nye forordning om offentlig kontrol
               
               
                  480 000 
               
            
                  Onlineundervisning, herunder udvikling af værktøjer, BTSF Academy, støtte og bistand
               
               
                  1 000 000 
               
            
                  Beredskabskurser om dyresundhed og -velfærd, plantesundhed og fødevaresikkerhed, konferencer, kriseøvelser og lærings- og formidlingsværktøjer
               
               
                  450 000 
               
            
                  
                     I ALT
                  
               
               
                  
                     17 500 000 
                  
               
            
         FASTSATTE OPERATIONELLE MÅL
      
      De fastsatte operationelle mål er at udvikle, tilrettelægge og forvalte uddannelsesprogrammer i de identificerede områder for at sikre en høj grad af kompetence hos kontrolpersonalet, gøre offentlige kontroller mere ensartede, objektiv og effektiv i hele EU og bidrage til en højere grad af ensartethed i kontrolprocedurer mellem EU og partnere uden for EU.
      
         FORVENTEDE RESULTATER
      
      Kommissionen forventer følgende resultater:
      
                  a)
               
               
                  forbedre bevidstheden og viden om kontrolpersonale inden for de fastlagte uddannelsesområder
               
            
                  b)
               
               
                  danne et konkret fælles grundlag for de nuværende EU-bestemmelser og -redskaber til offentlige kontroller inden for de fastlagte uddannelsesområder
               
            
                  c)
               
               
                  udbrede bedste praksis for offentlige kontroller inden for de fastlagte uddannelsesområder
               
            
                  d)
               
               
                  fremme udveksling af erfaringer for at øge ekspertiseniveauet og harmonisering i tilgangen til offentlige kontroller inden for de fastlagte uddannelsesområder.
               
            
         GENNEMFØRELSE
      
      
                  17 500 000  EUR (finansiering af fødevaresikkerhedsforanstaltninger i henhold til forordning (EF) nr. 882/2004 og direktiv 2000/29/EF) vil blive forvaltet og gennemført af Forvaltningsorganet for Forbrugere, Sundhed, Landbrug og Fødevarer (gennemførelsesafgørelse 2013/770/EU).
               
            
         VEJLEDENDE TIDSRAMME FOR IVÆRKSÆTTELSEN AF PROCEDUREN FOR INDGÅELSE AF INDKØBSAFTALER
      
      
                  I løbet af 2. eller 3. kvartal af 2018.
               
            
         VEJLEDENDE BELØB TIL UDBUD
      
      
                  17 500 000  EUR